GiliGold/VAD_KnessetCorpus huggingface dataset:
<נעה בן שבת: מי שמתקיים בו האמור בסעיף קטן (ג) (1) והיה זכאי ערב תחילתו של חוק זה בשל היותו מקבל גמלת הבטחת הכנסה, לזכות או הטבה לרבות מענק, למעט קצבה חודשית, שניתנו לפי כל דין או ניתנו על ידי גוף ציבורי לפי הסכם או נוהג, יוסיף להיות זכאי לאותה זכות או הטבה, ובלבד שאם ניתנת מכוח הוראות סעיפים 4א או 4ג1 לחוק נכי רדיפות הנאצים זכות או הטבה באותו עניין שבתחומי הזכות או ההטבה האמורות, הוא יהיה זכאי לזכות או להטבה בשיעור הגבוה מביניהם; התגמולים כאמור בפסקה (1) ישולמו לא יאוחר מיום ........
<נעה בן שבת: בניכוי סכומי גמלת הבטחת ההכנסה ששולמו בעד אותה תקופה, ככל ששולמו; זאת הוראה שנועדה להגיד שצריך לקבוע את המועדים מתי תוכלו לשלם.
<נעה בן שבת: כשתשלמו זה יהיה בניכוי סכומי גמלת הבטחת ההכנסה ששולמו בעד אותה תקופה ככל ששולמו.
<נעה בן שבת: לעניין בסעיף קטן זה וסעיף קטן (ד2) – "גוף ציבורי" – לרבות הממשלה וכל גוף מתוקצב או גוף נתמך כהגדרתם בסעיף 32 לחוק יסודות התקציב, התשמ"ה-1985; "גמלת הבטחת הכנסה" – גמלה לפי חוק הבטחת הכנסה, או גמלת השלמת הכנסה לפי סעיף 9 להסכם בדבר מתן גמלאות זקנה ושאירים מיוחדות שנערך מכוח סעיף 9 לחוק הביטוח הלאומי; "חוק הביטוח הלאומי" – חוק הביטוח הלאומי (נוסח משולב), התשנ"ה- 1995; "חוק הבטחת הכנסה" – חוק הבטחת הכנסה, התשמ"א-1980; ב-(ד2) אנחנו מדברים על עוד שתי קבוצות שבהן מבוצע מבחן הכנסה: קבוצה שמקבלת גמלת זקנה מיוחדת לפי אותו הסכם שהזכרנו אותו עכשיו לקבלת גמלאות זקנה ושארים מיוחדות, וקצבת שארים לאלמן.
<נעה בן שבת: בשניהם יש מבחן הכנסה.
<נעה בן שבת: אנחנו מבקשים לא לשלול את אותה זכאות רק בגלל שנקבל הכנסות מכוח העברה לחוק נכי הרדיפות.
<שי סומך: מדובר בשתי אוכלוסיות של ניצולי שואה שההכנסות שלהן היום לא נחשבות במבחן ההכנסה.
<שי סומך: מדובר במקבלי קרן סעיף 2 ומקבלי תשלום לפי חוק ההטבות.
<שי סומך: כאשר הם יעברו לקבל 2200 אין להם דיסריגרד.
<שי סומך: אנחנו אומרים שהמעבר הזה לא ישלול את הזכאות שלהם לקבל את קצת הזקנה המיוחדת ואת גמלת השארים לגבר.
<שי סומך: צריך להוסיף גמלת שארים מיוחדת לפי ההסכם.
<נעה בן שבת: (ד2) מי שערב יום התחילה היה זכאי לזכות כמפורט להלן, בשל האמור בסעיף 8א(2) לחוק ההטבות כנוסחו ערב יום התחילה, לא יחדל לקבלה רק בשל זכאותו לתגמולים ולהטבות לפי סעיף 3 לחוק ההטבות כנוסחו בסעיף 3 לחוק זה, מכוח סעיף קטן (ג)(1), אלא אם כן חדלה להתקיים לגביו הזכאות לזכות כאמור לפי הוראות הדין או ההסדר שמכוחם ניתנה: גמלת זקנה מיוחדת או גמלת שאירים מיוחדת לפי הסכים בדבר מתן גמלאות זקנה ושאירים מיוחדות שנערך מכוח סעיף 9 לחוק הביטוח הלאומי; קצבת שאירים לאלמן לפי סעיף 252 לחוק הביטוח הלאומי;
<גליה מאיר-אריכא: הסעיף הזה חל גם אם הופכים להיות נזקק נצרך?
<רועי קרת: כן, כי שתי הגמלאות האלו הן לא גמלאות קיום.
<רועי קרת: הכוונה הייתה שעצם המעבר לא ישלול אותן, בשונה מהבטחת הכנסה.
<עפרה רוס: הייתי כותבת סעיף כך שבכל מקרה לא ייפגעו.
<נעה בן שבת: אנחנו לא יכולים להגיד את זה באופן כללי.
<נעה בן שבת: אנחנו צריכים להיות מאוד זהירים, לראות שהם לא נפגעים.
<נעה בן שבת: איך אפשר להגיד כזאת הערה כללית?
<עפרה רוס: אולי לציין - -
<נעה בן שבת: את רוצה להגיד באופן כללי?
<רועי קרת: כשמדובר בגמלאות שהן גמלאות שיש בהן מבחן הכנסה מדובר בכפל.
<רועי קרת: אין מקום שאנחנו ניתן גמלה עם מבחן הכנסה ואתם תתנו עם מבחן הכנסה.
<עפרה רוס: זה ברור.
<רועי קרת: 3 הקצבאות האלו – הזקנה, השאירים מכוח ההסכם והשאירים הרגילה - הן קצבאות שבגלל קונסטרוקציה משפטית יצא שיש בהן מבחן הכנסות.
<רועי קרת: הן לא גמלאות שצריכות להיות עם מבחני הכנסות, לכן המעבר אליכם לא אמור לשלול אותן אצלנו.
<רועי קרת: זה מה שהסעיף הזה נועד לשמש.
<רועי קרת: מי שקיבל אותן ערב המעבר, ימשיך לקבל אותן גם אחרי המעבר.
<נעה בן שבת: את הקצבאות האלו גילינו הבוקר.
<נעה בן שבת: עכשיו נוספה עוד גמלה.
<נעה בן שבת: אם נגלה בהמשך הדרך או עד הנחת הצעת החוק - -
<רועי קרת: אז נסדר את זה.
<נעה בן שבת: אולי אם נגלה עוד גמלה שמשולמת על ידי המוסד לביטוח לאומי - -
חיים כץ: מה זה "נסדר"?
<רועי קרת: נבוא לפה מהר מהר ונסדר את זה.
<נעה בן שבת: השאלה אם נצטרך בשביל זה להעביר רביזיה, או שנוכל לבקש מהוועדה להסמיך אותנו.
<נעה בן שבת: אנחנו מדברים על גמלאות שמאושרות על ידי - -
חיים כץ: כמה זמן אתם צריכים בשביל לבדוק את זה?
מיקי רוזנטל: אנחנו יכולים להסמיך אותם שבמידה ותמצא קצבה נוספת - -?
חיים כץ: זה מה שהולך לקרות.
מיקי רוזנטל: כדי שלא, חלילה, נעשה תיקון שגגה פה.
<רועי קרת: אפשר להוסיף פסקה: כל גמלה נוספת שקבע השר בצו - -
<נעה בן שבת: שתישאר רשימה פתוחה של גמלה אחרת שיקבע השר בצו.
חיים כץ: אנחנו מצביעים על התוספת לסעיף 13.
חיים כץ: מי בעד התוספת לסעיף 13?
חיים כץ: כל שלושת חברי הכנסת אישרו את התוספת לסעיף 13.
<נעה בן שבת: אנחנו חוזרים עכשיו לנוסח העיקרי, סעיף קטן (ד) בעמוד 8.
<נעה בן שבת: ד) מי שערב יום התחילה קיבל הטבה לפי סעיף 5 לחוק ההטבות, כנוסחו ערב יום התחילה, לא יחדל לקבלה רק בשל ההכרה בו כזכאי לתגמולים ולהטבות לפי סעיף 3 לחוק ההטבות כנוסחו בסעיף 3 לחוק זה, מכוח סעיף קטן (ג)(1), אלא אם כן חדלה להתקיים לגביו הזכאות להטבה כאמור לפי הוראות הדין או ההסדר שמכוחם ניתנה.
<נעה בן שבת: אלה אותם אנשים שהיו מקבלים הבטחת הכנסה והיו זכאים לשכר דירה.
<נעה בן שבת: הם ימשיכו לקבל.
<נעה בן שבת: ה) מי שערב יום התחילה קיבל הטבה לעניין שכר דירה בהשכרה ציבורית בשל האמור בסעיף 8א(3) לחוק ההטבות כנוסחו ערב יום התחילה, לא יחדל לקבלה רק בשל זכאותו לתגמולים ולהטבות לפי סעיף 3 לחוק ההטבות כנוסחו בסעיף 3 לחוק זה, מכוח סעיף קטן (ג)(1), אלא אם כן חדלה להתקיים לגביו הזכאות להטבה כאמור לפי הוראות הדין או ההסדר שמכוחם ניתנה.
<נעה בן שבת: ו) מענק הטבות שנתי לפי סעיף 4(ג) לחוק ההטבות כנוסחו בסעיף 4 לחוק זה לשנת 2014 ישולם עד לתום השנה האמורה למי שהוכיח עד אותו מועד כי התקיימו בו תנאי סעיף 4 האמור.
<נעה בן שבת: אנחנו מדברים על אותו מענק הטבות שנתי לאותה קבוצה גדולה של כ-70 אלף איש.
<נעה בן שבת: הוא ישולם עד סוף השנה.
<נעה בן שבת: אתם אומרים שלא תצטרכו להגיש בקשה?
<גליה מאיר-אריכא: לגבי שנת 2014 לא.
חיים כץ: אלה שיסמנו יצטרכו להגיש.
<נעה בן שבת: הוא צריך להוכיח עד אותו מועד כי התקיימו בו תנאי סעיף 4?
חיים כץ: 90% מזה כבר מסומן להם.
חיים כץ: 10% שיצטרכו להגיש יפנו.
חיים כץ: שנה אחרי זה הם יצטרכו לבקש בפעם השנייה.
<נעה בן שבת: האם הניסוח: "מי שהוכיח עד אותו מועד כי התקיימו בו תנאי סעיף 4" מתאים לכם?
<נעה בן שבת: (ז) הוראת סעיף 12 תחול על גמלת סיעוד הניתנת בעד יום התחילה ואילך.
<נעה בן שבת: השאלה ממתי חלה ההוראה הזאת שלא מביאה בחשבון את ההכנסות מקצבה מישראל לעניין גמלת הסיעוד.
<נעה בן שבת: השאלה אם יום התחילה זה משהו שאתם - -
חיים כץ: עזבי את סעיף (ז).
חיים כץ: אנחנו מצביעים על סעיפים (ד), (ה) ו-(ו).
חיים כץ: מי בעד (ד), (ה) ו-(ו)?
חיים כץ: כל 4 חברי הכנסת הצביעו בעד.
חיים כץ: אנחנו עכשיו נכנסים למחלוקות.
חיים כץ: יש לנו 3 הערות.
חיים כץ: משרד המשפטים, רשמת את הקבוצה של יורי שטרן?
<עפרה רוס: ה-160.
<נעה בן שבת: סעיף 5א.
<שי סומך: אנחנו נבדוק.
חיים כץ: ביקשת לבדוק.
חיים כץ: שמעת את ההסתייגות של אילן גילאון?
חיים כץ: רשמת את הרחבת המדינות והרחבת הזכאויות?
<שי סומך: רק המדינות זה - -
חיים כץ: תרשום את זה.
מיקי רוזנטל: אני רוצה להוסיף לרשימת המדינות שאילן כלל את כל מדינות צפון אפריקה, במיוחד לוב ותוניסיה שלא נכללות.
חיים כץ: בהרחבת הזכאויות שדיבר אילן גילאון צריך לכלול את מדינות צפון אפריקה, ביניהן לוב, מרוקו ותוניס.
מיקי רוזנטל: יש קבוצה של בערך 300,400 איש יוצאי גרמניה שהם בני 80 עד 100.
מיקי רוזנטל: הם יכלו לתבוע לפי החוק הגרמני, אבל לא תבעו מסיבות אידיאולוגיות ומסיבות כאלו ואחרות.
מיקי רוזנטל: מדובר ב-300,400 איש יוצאי גרמניה שחייבים להיכלל בחוק הזה.
מיקי רוזנטל: אני לא רגוע מזה שעשרות אלפי אנשים יגישו תביעות.
חיים כץ: לא יגישו.
חיים כץ: היא אמרה ש-90% מקבלים אוטומטי.
מיקי רוזנטל: כל מי שנכה מעל 25% יצטרך להגיש תביעה.
מיקי רוזנטל: מדובר באנשים שהם רובם נכים.
מיקי רוזנטל: המשמעות היא שעשרות אלפי אנשים יבואו לתבוע בבת אחת.
מיקי רוזנטל: התביעה שלי, לצורך העניין הזה, שבחוק עצמו ייקבע כוח אדם או תקופת זמן.
מיקי רוזנטל: אני מעדיף תקופת זמן שבה אם תביעתו של אדם לא תידחה תוך חודש, היא תיחשב כאילו התקבלה, אחרת אנחנו נאמלל עוד פעם את האנשים האלה לתקופה ממושכת.
<פנחס גולן: הוועדות לא מקבלות את האנשים האלה.
משה גפני: לי יש 3 הסתייגויות.
מיקי רוזנטל: ההסתייגות שלי היא גם בשם מרגי.
משה גפני: הסתייגות אחת הולכת לחוק המרכזי.
משה גפני: אני לא אנסח את זה משפטית.
משה גפני: אני רוצה להסיר את המגבלה של לוב, של תוניסיה, של רומניה.
משה גפני: אני רוצה ללכת בדרך המלך של החוק המרכזי, בלי לפרט את שמות המדינות.
משה גפני: החוק המרכזי חל על כולם.
<נעה בן שבת: שמות המדינות לא מפורטים.
<נעה בן שבת: יש הגדרה של נרדפות לפי ההסכם הפדרלי ולפי הפסיקה.
<נעה בן שבת: נוצרה איזו שהיא רשימת מדינות.
משה גפני: להוריד את המילה בחוק המרכזי כדי שכולם יהיו כלולים בפנים.
משה גפני: אני אסביר גם למה.
משה גפני: הממשלה התנגדה בעבר כיוון שהיה מדובר בהרבה מאוד ניצולים.
משה גפני: אמר אז בוועדת הכספים משה בר סימן טוב שמדובר על סדרי גודל של בין 2.2 מיליארד ל-11 מיליארד.
משה גפני: היום לא מדברים על סכומים כאלה .
משה גפני: היום מדברים על סכומים הרבה יותר נמוכים.
משה גפני: אין שום סיבה היום, בעידן שאנחנו מצויים בו, להפלות.
משה גפני: צריך ללכת לחוק המרכזי, לשנות את זה כך שכולם יהיו כלולים בפנים.
חיים כץ: יש לך את הניסוחים?
חיים כץ: ניתן לה את הניסוחים שלך, כדי שהם ילכו הביתה לעשות שיעורים.
משה גפני: הרציתי פעם ביום השואה הבינלאומי, כשעפרה רוס הזמינה אותי.
משה גפני: אמרתי שמטעים את ניצולי השואה בזה שמעלים להם את הסכום של הנזקקים כך שהם מאבדים את הבטחת ההכנסה.
משה גפני: אם אתה מעלה, ואתה מעלה, את הסכום של הנזקקים, אני מציע להעלות גם את הסכום של הבטחת הכנסה.
משה גפני: כי אם אתה מקבל הבטחת הכנסה יכול להיות שאתה מקבל את אותו כסף, אבל אם אין לך הבטחת הכנסה אתה מקבל הטבות אחרות שנזקקי הבטחת הכנסה מקבלים.
חיים כץ: דיברנו על זה, דשנו בזה ועברנו על זה.
חיים כץ: הם לא ייפגעו.
חיים כץ: זה טופל.
משה גפני: אם יש בעיה - -
<נעה בן שבת: אתה צריך לשמוח שההסתייגות שלך כבר תואמת - -
משה גפני: אמרתי שאם זה מסודר אני שמח.
משה גפני: ההסתייגות השלישית והאחרונה זה המדד הקהילתי.
משה גפני: אנחנו מדברים על מדד שצריך לחול על כולם.
משה גפני: משרד האוצר עשה לנו - -
<נעה בן שבת: אתה מדבר על העדכונים לפי חוק אחר - -?
משה גפני: על הכל.
משה גפני: הכל צריך ללכת לפי המדד הקהילתי, לא יכול ללכת לפי מדד כזה ומדד אחר.
חיים כץ: מה זה מדד קהילתי?
משה גפני: מדד קהילתי הוא מדד שלוקח בחשבון את כל - -
חיים כץ: כמה פעמים הוא מפורסם?
חיים כץ: פעמיים בשנה.
חיים כץ: אתה יוצר מצב שעד שהוא מפורסם הוא לא מעודכן.
חיים כץ: נכון שהוא יותר גבוה מהמדד - -
משה גפני: הוא גם יותר אמיתי.
חיים כץ: אני חי איתו בנכי צה"ל.
חיים כץ: זה יוצר בעיות שאנחנו לא רוצים להיות שם.
משה גפני: זה נזק.
חיים כץ: זה לא נזק.
חיים כץ: הנכות זה לא נזק.
<נעה בן שבת: אדוני, זה מאוד רחוק מהחוק הזה.
חיים כץ: אנחנו בצד שלך.
חיים כץ: זה לא מתאים פה ולא מתאים לנכי צה"ל.
משה גפני: לא נכי צה"ל, נכי רדיפות הנאצים.
חיים כץ: המדד הקהילתי קיים בנכי צה"ל.
חיים כץ: אני קורה לזה מדד שמחת הקהילה.
משה גפני: אני מבקש שתשים את ההסתייגות הזאת.
משה גפני: יכול להיות שאני לא אבקש להצביע עליה אם תשכנע אותי שזה לא טוב.
משה גפני: אני אדבר עם יושב-ראש הוועדה עד ההצבעה.
חיים כץ: אני לא משכנע אותך.
חיים כץ: אני אשכנע אותך בדברים יותר חשובים.
חיים כץ: אני רוצה שתדונו, שתשבו ביניכם ותראו איפה אתם הולכים לקראת הוועדה.
אורלי לוי אבקסיס: היא אמרה שתוך 3 חודשים הם מתכוונים לתת את התשובה למי שתובע.
אורלי לוי אבקסיס: היה ותוך 3 חודשים לא הספיקו כי לא היה להם כוח אדם, נפלו המחשבים, יש להם וירוס - -
חיים כץ: דיבר על זה מיקי רוזנטל.
חיים כץ: זו ההסתייגות שעלתה.
אורלי לוי אבקסיס: אתה שלחת אותם לבדוק את זה?
חיים כץ: עברנו כברת דרך ארוכה.
חיים כץ: אנחנו מצפים שתשבו עם משרד האוצר, תראו איפה אתם הולכים לקראת ניצולי השואה, תראו איך אנחנו משפרים עמדות.
חיים כץ: רק אז נצביע או לא נצביע על ההסתייגויות.
חיים כץ: יום שני בשבוע, כ"ו באייר, ה-26 במאי 2014, ואני מתכבד לפתוח את ישיבת ועדת העבודה, הרווחה והבריאות.
חיים כץ: על סדר היום הצעת חוק הביטוח הלאומי (תיקון מס' 151) (דמי לידה לעובד שבת זוגו אינה מסוגלת לטפל בילד מחמת נכות או מחלה), התשע"ד-2013, של חברי הכנסת קארין אלהרר, חיים כץ, ואחרים שלא כאן.
קארין אלהרר: אנחנו נמצאים בהכנה לקריאה שנייה ושלישית.
קארין אלהרר: אני כל כך נרגשת שהגענו לשלב הזה ולכן הייתי חייבת לציין זאת.
קארין אלהרר: המטרה של הצעת החוק היא מאוד מאוד פשוטה - זה מצער שהיא הסתבכה והתארכה כל כך הרבה זמן – והיא באה כדי לתת דמי לידה לבעל שאשתו אינה מסוגלת לטפל בילדם מחמת נכות או מוגבלות.
קארין אלהרר: חשוב לציין שהתיקון המבוקש אמור לתת מענה לאותן נשים שלא מסוגלות לטפל בילד שלהן ושהאבא בהחלט מסוגל, לתת לו דמי לידה בשיעור המשכורת שלו כך שיהיה הסדר מקביל לבעל כמו שניתן לאישה, וכמובן גם לתת מענה לאותן נשים שחלילה בעקבות הלידה מצבן הפיזי והנפשי מורע מאוד והן אינן מסוגלות לתת את אותו טיפול הדרוש לילד.
קארין אלהרר: בעקבות שיחות שהיו לי עם הביטוח הלאומי הגענו לאיזשהו הסכם והסדר כך שבמקום תיקון לסעיף 49 נוסיף סעיף מיוחד שהוא סעיף 62(א) כאשר המטרה היא באמת לא לפרוץ את העקרונות הקבועים שלאישה אין תקופת אכשרה ולא עבדה קודם, לא תוכל לקבל סעד בדרך אחרת אלא באמת לתת מענה לאותן נשים שלא מסוגלות, עקב הנכות והמוגבלות, לטפל בילד.
קארין אלהרר: זה מאוד חשוב ואני אשמח אם הביטוח הלאומי יצהיר לפרוטוקול בעניין הזה.
קארין אלהרר: אנחנו מדברים על נשים שאין להן תקופת אכשרה, לא עבדו קודם ועקב הנכות או המוגבלות לא מסוגלות לטפל בילד.
קארין אלהרר: אנחנו מדברים על מצב בו משכורתו של הבעל תהיה המצפן ובעצם יקבלו את דמי הלידה בהתאם לשיעור המשכורת שלו.
קארין אלהרר: אני מאוד מודה.
חיים כץ: יש מישהו מהביטוח הלאומי שרוצה לומר משהו?
<אילנה שרייבמן: בוקר טוב.
<אילנה שרייבמן: סמנכ"ל גמלאות בביטוח לאומי.
<אילנה שרייבמן: קודם כל, אני רוצה להצהיר שאנחנו מאוד תומכים בהצעה הזאת.
<אילנה שרייבמן: אנחנו חושבים שהיא ראויה.
חיים כץ: עוד מעט נעבור להקראה, נצביע עליה ונסיים אותה.
<אילנה שרייבמן: אני רוצה להעיר לפרוטוקול וחשוב לי להעיר שבהזדמנות הזאת שאנחנו מתקנים את סעיף 62, אנחנו רוצים לתקן גם את הסעיף שדן בתשלום לבעל שאשתו נפטרה.
<אילנה שרייבמן: בזמנו, עת העלו את דמי הלידה למאה אחוזים מ-75 אחוזים, כנראה זה נשמט והשאירו את זה ב-75 אחוזים.
<אילנה שרייבמן: אנחנו רוצים לתקן גם את הסעיף הזה.
חיים כץ: בתקנות?
<אילנה שרייבמן: בתקנות.
<אילנה שרייבמן: יתרה מזאת, אנחנו נתקן גם למקרים בהם עקב הלידה היולדת הפכה לנכה וזה יהיה אותו דבר גם במקרה שבעל שאשתו נפטרה.
חיים כץ: כל מה שאתם רוצים לתקן בתקנות ולהיטיב עם האוכלוסייה, תבורכו.
חיים כץ: אני לא חושב שאנחנו נהווה לכם מכשול.
חיים כץ: זה לא קשור להצעת החוק הזאת.
<אילנה שרייבמן: הצעת החוק, כמו שחברת הכנסת קארין אלהרר תיארה אותה, אנחנו בעד.
חיים כץ: יש כאן מישהו שמתנגד?
קארין אלהרר: אדוני, אני אשמח שהיועץ המשפטי של הביטוח הלאומי יתייחס.
קארין אלהרר: אישה מבוטחת לפי סעיף 40.
קארין אלהרר: אני רוצה רק לוודא, אם תוכל להצהיר לפרוטוקול שמדובר באמת באותן נשים שאין להן תקופת אכשרה ושהן לא עבדו כי סעיף 40 בעצם מדבר על דברים מעט שונים.
<שלומי מור: למעשה מדובר בתושבות המדינה וכמובן כל התיקון עצמו עוסק במי שלא צברה את תקופת האכשרה הזאת.
<ענת מימון: בהקשר הזה אני רוצה לוודא.
<ענת מימון: בדיון שהיה במסגרת ההכנה לקריאה הראשונה עלה הנושא של נשים שהן חד הוריות והן נכות והאם הן יהיו זכאיות לתשלום הזה.
<ענת מימון: אני רוצה לוודא שבנוסח שאנחנו כותבים אישה מבוטחת לפי סעיף 40, זה יחול גם על אישה שהיא נכה, היא לא מבוטחת והיא לא נשואה.
<ענת מימון: כלומר, היא תקבל את התשלום המיוחד הזה.
חיים כץ: איזה תשלום מיוחד?
<ענת מימון: שגבר אמור לקבל, אבל היא חד הורית.
חיים כץ: אבל אין לה בן זוג מרוויח.
חיים כץ: לפי מה היא תקבל?
<ענת מימון: זה בדיוק עלה בדיון הקודם, שצריך לפתור את הבעיה גם עם נשים שאין להן בן זוג כדי שהיא תקבל ותוכל למצוא מישו אחר שיסייע לה.
<ענת מימון: השאלה אם זה חל בנוסח של סעיף 40.
<שלומי מור: הפתרון שיחול עליה הוא מה שאנחנו קוראים קצבה מיוחדת על פי התקנות, שזה בשיעור של שלושים אחוזים מהשכר הממוצע בערך במשך שלושה חודשים.
<ענת מימון: כלומר, ההסדר הזה לא יחול לגביה.
<ענת מימון: הצעת חוק הביטוח הלאומי (תיקון מס' 151) (תשלום מיוחד לבן זוגה של מבוטחת נכה
<ענת מימון: הצעת חוק הביטוח הלאומי (תיקון מס' 151) (תשלום מיוחד לבן זוגה של מבוטחת נכה תיקון סעיף 62 בחוק הביטוח הלאומי (נוסח משולב), התשנ"ה-1995 (להלן – החוק העיקרי), בסעיף 62, בכותרת השוליים, אחרי המלים "תשלום מיוחד" יבוא "למבוטחת שנפטרה".
<ענת מימון: כאן אנחנו מתקנים סעיף שקיים ורק מתאימים לו את הכותרת.
<ענת מימון: הוספת סעיף 62א אחרי סעיף 62 לחוק העיקרי יבוא: "62א.
<ענת מימון: תשלום מיוחד למבוטחת נכה אישה המבוטחת לפי סעיף 40 שנקבעה לה דרגת אי כושר בשיעור מאה אחוזים, וניתן לה אישור רפואי בדבר חוסר מסוגלות לטפל בילדה, כמשמעו בסעיף 6(ז1)(1)(ב) לחוק עבודת נשים, ישולם בעד היילוד תשלום מיוחד, לפי תנאים ושיעורים שייקבע השר באישור ועדת העבודה והרווחה".
<ענת מימון: אתם אומרים שההסדר של התשלום יהיה בתקנות.
<ענת מימון: התשלום ייגזר מהשכר של הגבר.
חיים כץ: למה יהיה בתקנות?
<אילנה שרייבמן: אי אפשר שזה לא יהיה בתקנות מפני שהחוק מיועד לנשים שעבדו וצברו תקופת אכשרה.
חיים כץ: יש כאלה שלא צברו תקופת אכשרה.
<אילנה שרייבמן: אלה שלא צברו תקופת אכשרה, בדרך כל נדחות על פי החוק.
חיים כץ: עכשיו יש חוק והן לא נדחות.
<אילנה שרייבמן: יש אוכלוסייה מסוימת שאנחנו משלמים לגבר דמי לידה כאילו האישה עבדה.
חיים כץ: משלמים למשפחה דמי לידה לפי משכורתו של הגבר.
חיים כץ: אתם לא משלמים לגבר אלא אתם משלמים למשפחה דמי לידה לפי משכורתו של הגבר.
חיים כץ: התשלום הוא לא לגבר.
חיים כץ: לגבר אתם לא משלמים כלום.
חיים כץ: אני לא רוצה בתקנות.
חיים כץ: אני רוצה בחוק.
חיים כץ: זה החוק וכך אתם תנהגו.
חיים כץ: אני לא רוצה שתתחילו להריץ לי תקנות שייקחו שבע שנים.
<אילנה שרייבמן: ואם נעשה אותן במיידי?
חיים כץ: לא יודע מה זה מיידי.
<אילנה שרייבמן: הצהרנו לפרוטוקול.
חיים כץ: בתוך עמי אני יושב.
<אילנה שרייבמן: גם אני.
חיים כץ: אבל אני המחוקק.
חיים כץ: אתם תפעלו לפי החוק ולא לפי התקנות.
<אילנה שרייבמן: זה מה שאנחנו רוצים לעשות.
<אילנה שרייבמן: דמי לידה במקור נועדו לנשים שעבדו וצברו תקופת אכשרה.
<אילנה שרייבמן: אנחנו חורגים.
חיים כץ: אתם לא חורגים בכלום.
חיים כץ: באו המחוקקים ואמרו שיש חוק חדש.
חיים כץ: באו המחוקקים, אנחנו שנבחרנו לשפר את איכות החיים של האזרחים במדינת ישראל, ומטילים עליכם ואומרים לכם שממחר בבוקר אישה עם מוגבלות שלא מסוגלת לטפל בילדה, תקבל את קצבת הלידה לפי משכורתו של בעלה.
חיים כץ: לא תקנות ולא סיפורים.
חיים כץ: זה החוק.
<שלומי מור: אדוני, גם היום השיעור של מי שאשתו נפטרה קבוע בתקנות.
<שלומי מור: אין פסול בזה שזה יהיה קבוע בתקנות.
חיים כץ: אין פסול, אבל אנחנו לא רוצים.
חיים כץ: אנחנו רוצים לפי החוק ושכך תנהגו.
שולי מועלם-רפאלי: למה זה כל כך מהותי שזה יהיה בתקנות ולא בחוק?
חיים כץ: התקנות ישתנו מפעם לפעם.
חיים כץ: לשנות תקנות אפשר ולשנות חקיקה, אי אפשר.
<שלומי מור: התקנות האלה דורשות את אישור ועדת העבודה.
חיים כץ: אבל אני יודע מי יהיה כאן אחרי?
חיים כץ: אני יודע מי היה כאן לפני אבל אני לא יודע מי אחרי.
<אילנה שרייבמן: אדוני היושב ראש, אנחנו ראינו שאפשר גם להעביר תהליכים בצורה מאוד מהירה.
חיים כץ: תודה גברתי.
<ענת מימון: תחילה תחילתו של חוק זה ביום פרסומן של תקנות לפי סעיף 62א בחוק העיקרי.
חיים כץ: כמה זמן אתם צריכים כדי להתארגן?
<אילנה שרייבמן: לתשלום הזה?
<אילנה שרייבמן: שלושה חודשים.
חיים כץ: תחילתו של חוק זה שלושה חודשים מיום פרסומו.
<אילנה שרייבמן: אני בכל זאת רוצה לבקש עוד פעם אם אפשר שזה יהיה בתקנות.
<שלומי מור: אדוני, זה הסדר שאין אותו בפנינו.
<שלומי מור: זה הסדר שיש בו כמה משרדים וזה לא פשוט.
חיים כץ: תלכו הביתה, תעשו את מה שאתם צריכים לעשות, תעבירו את ההסדר ותקבעו אותו.
חיים כץ: זה יהיה בחקיקה ולא בתקנות.
<שלומי מור: הסדר לגבי מי שאשתו נפטרה יהיה בתקנות.
חיים כץ: אני אחראי חלקית, יוזם צעיר, יוזם פחות, ורוב הקרדיטים מגיעים לקארין כיוזמת החוק וזה מה שאנחנו רוצים.
חיים כץ: זאת הייתה הכוונה מול ועדת השרים.
חיים כץ: זה מה שאנחנו רוצים ואתם צריכים להבין שאתם עושים את מה שהמחוקקים מבקשים.
חיים כץ: אתם עובדים לפי החוק.
חיים כץ: תעבירו ליועצים המשפטיים את מה שצריך, תנסחו ונקבע את זה לפי החוק.
<אילנה שרייבמן: אדוני היושב ראש, עוד ניסיון אחד.
<אילנה שרייבמן: אם נביא תוך שבוע את התקנות כמו שאנחנו רוצים לתקן אותן, זה יהיה בסדר?
חיים כץ: בשבוע הבא חג השבועות ואי אפשר ולכן אני רוצה שתביאי לי בעוד שבועיים גם את התקנות וגם את התיקון לחוק.
<אילנה שרייבמן: בסדר.
חיים כץ: את שני הדברים.
<מאירה בסוק: אפשר לשאול שאלות?
חיים כץ: אני שומר לך את זכות השאלה לעוד שבועיים.
חיים כץ: את מההסתדרות?
חיים כץ: אם את מנעמ"ת, דברי.
חיים כץ: נעמ"ת היא לא בהסתדרות.
חיים כץ: זה אורגן של ההסתדרות.
<מאירה בסוק: בהחלט.
<מאירה בסוק: שמעתי את מה שהיועצת המשפטית שאלה לגבי אימהות חד הוריות.
<מאירה בסוק: עשינו את החשבון, אני ונציג הרשות למעמד האישה, והתברר ששלושים אחוזים מהשכר הממוצע במשק לאימא חד הורית זה 3,000 שקלים.
<שלומי מור: חוץ מקצבת הנכות.
<אילנה שרייבמן: בנוסף היא מקבלת קצבת נכות.
חיים כץ: אנחנו ניפגש כאן בעוד שבועיים.
חיים כץ: היום יום שני בשבוע, י"ד בסיוון, 9 ביוני 2014.
חיים כץ: אני מתכבד לפתוח את ישיבת ועדת העבודה, הרווחה והבריאות, והנושא:
חיים כץ: הצעת חוק להגדלת הסיוע לניצולי שואה.
חיים כץ: אנחנו ממשיכים את הישיבה שהיתה לפני שבוע.
חיים כץ: בבקשה, גברתי היועצת המשפטית.
<נעה בן שבת: אדוני, היו כמה תיקונים מהדיון הקודם, ואנחנו עדיין לא דיברנו על סעיפים 3 ו-5א, עדיין לא הצבענו עליהם, לא אישרנו אותם.
<נעה בן שבת: אולי אני אתחיל, אדוני, במעבר על כמה תיקונים קטנים שנכנסו לנוסח ואפשר יהיה להצביע עליהם.
<נעה בן שבת: הוראה ראשונה נמצאת בסעיף 4 להצעת החוק.
<נעה בן שבת: דובר על כך שלא תובא בחשבון קצבה שאינה עולה על 1,000 שקלים, קצבה בשל רדיפות הנאצים, לפי הגדרתה בחוק, הסכום הזה גם הוא ימודד.
<נעה בן שבת: זאת הוראה אחת.
<נעה בן שבת: תיקון נוסף, אדוני, נמצא בהוראת המעבר.
<נעה בן שבת: בהוראת המעבר אנחנו מבהירים כמה דברים.
<נעה בן שבת: בעמ' 9, בסעיף 13(ד), אנחנו מבהירים שבמקרה ששולמו תגמול או הטבה בעד תקופה כלשהי, למשל מענק שנתי ששולם לפי החוק שקדם לו וכעת יהיה אדם זכאי למענק לפי החוק החדש, הוא לא יקבל בעד אותה תקופה, אלא רק פעם אחת את ההטבה או את הגמול.
<נעה בן שבת: כמובן, זה צריך להיות בשיעור הגבוה מביניהם.
<נעה בן שבת: אם זה לא מובהר פה בנוסח, נבהיר בנוסח.
חיים כץ: נתקן את הנוסח.
<נעה בן שבת: בסעיף קטן (ד)(1) אנחנו מבהירים שהתגמול העיקרי שאנחנו מדברים עליו זה התגמול העיקרי לדרגת נכות של 25%.
<נעה בן שבת: זאת אומרת, אנחנו מעבירים את אותה קבוצה של 18,500 לדרגת הזכאות הבסיסית של החוק.
<נעה בן שבת: אם הם ירצו לקבל אחוזי נכות גבוהים יותר, הם יצטרכו להגיש בקשה נפרדת, אבל ללא בקשה הם עוברים לתגמול העיקרי בשיעור של 25% נכות.
<נעה בן שבת: בסעיף קטן (ה) אנחנו מדברים על העברה לגמלת הבטחת הכנסה.
<נעה בן שבת: ההעברה הזאת תתבצע עד סוף - - -
<גליה מאיר-אריכא: ההעברה מגמלת הבטחת הכנסה לנזקק.
<נעה בן שבת: מגמלת הבטחת הכנסה למעמד של נכה נזקק, וההעברה הזאת תתבצע עד תום שנת 2014.
<נעה בן שבת: יכול להיות שהיא תתבצע באופן הדרגתי, אבל עד תום שנת 2014.
<נעה בן שבת: נוריד את ההוראה לעניין הניכויים, אף-אל-פי שמרגע שמתחילים להיות משולמים התגמולים - - -
<גליה מאיר-אריכא: מצוין שזה במקום זה.
<נעה בן שבת: התגמול יבוא במקום הבטחת ההכנסה.
<נעה בן שבת: סעיף קטן (ט) שנוסף פה מבהיר שההוראה לעניין הארכת המועדים להגשת ערר או ערעור על אותם נושאים שנשארים פה בחוק, הוא יחול על אותם עררים או ערעורים שטרם חלף המועד להגיש ערר או ערעור עליהם, זאת אומרת, עדיין הם בגבול 45 הימים שהיו, ואז הם יוכלו לקבל הארכה ל-60 ימים.
<נעה בן שבת: עוד הוראה שנוספה פה, שאנחנו מאריכים את המועד לתשלום התגמולים, כיוון שאנחנו כבר בחודש יוני.
<נעה בן שבת: המועד לתשלום התגמולים – גם במקרים שיש תקופות שקודמות ל-1 ביוני וגם עבור חודש יוני הם ישולמו לא יאוחר מהמועד לתשלום התגמולים בעד חודש יולי, שזה ב-1 באוגוסט, אם אני מבינה נכון.
<נעה בן שבת: דבר נוסף.
<נעה בן שבת: אדוני, ציינו בדיון הקודם שיש מענקים שנתיים.
<נעה בן שבת: עד היום היתה מניעה לקבל מענק שנתי לפי החוק הזה, חוק הטבות, וגם מענק שנתי לפי חוק אסירי ציון וחוק מעמד ותיקי הממשלה, וההוראה הזאת בוטלה.
<נעה בן שבת: כיוון שבאותם חוקים יש הוראה שאומרת שאין לתת הטבה בשני החוקים, אנחנו מציינים שאפשר יהיה לתת הטבה, את אותו מענק בשני החוקים, ולכך יש פה תיקון בסעיף 11 לחוק.
<נעה בן שבת: אדוני, עכשיו אולי נחזור לסעיפים 3 ו-5א.
חיים כץ: את לא רוצה שנצביע על מה שתיקנת עכשיו?
<נעה בן שבת: אני אשמח מאוד.
חיים כץ: תקריאי בצורה מסודרת על מה אנחנו מצביעים.
אילן גילאון: באיזה עמוד אתה?
חיים כץ: קראנו שבעה עמודים של תיקונים שסיכמנו בפעם שעברה.
חיים כץ: ישבו עורכות-הדין ותיקנו את הניסוחים.
חיים כץ: כולם מיטיבים.
חיים כץ: אתה יכול להצביע עליהם.
אילן גילאון: בסעיף הזה אני אהמר, אבל הגשתי כאן הסתייגות.
חיים כץ: אנחנו נגיע אליה.
<נעה בן שבת: אנחנו בעמוד 5, סעיף קטן (ד), הסכומים האמורים בסעיף זה יעודכנו ב-1 בדצמבר בכל שנה, ופה קיים מנגנון העדכון, אבל זה חל על כל הסכומים בסעיף זה.
חיים כץ: ברגע שהסברת, תגידי איזה סעיף ונצביע עליו.
חיים כץ: אל תתחילי להסביר מחדש.
<נעה בן שבת: זה היה תיקון סעיף 4(ד).
<נעה בן שבת: אדוני, אפילו אולי נצביע אחר-כך על כל החוק והתיקונים האלה - -
חיים כץ: הם ייכנסו.
<נעה בן שבת: - - הם ייכנסו באופן אוטומטי.
חיים כץ: עכשיו אנחנו רוצים לעבור על - - -
<נעה בן שבת: על הסעיפים ועל ההסתייגויות שהיו להם.
<נעה בן שבת: אדוני, אולי נתחיל מהסתייגויות שעדיין לא בסעיפים הבעייתיים.
<נעה בן שבת: היו שלוש הסתייגויות של חבר הכנסת גפני, אבל הן לא נוגעות לחוק הזה, לחוק ההטבות.
<נעה בן שבת: הן היו צריכות להיות בחוק נכי רדיפות הנאצים.
<נעה בן שבת: הסתייגות אחת התייחסה למדד, הוא ביקש שזה יהיה צמוד למדד - - -
חיים כץ: מדד "שמחת הקהילה".
<נעה בן שבת: אנחנו עדיין מחפשים איך קוראים לו.
<נעה בן שבת: זו הסתייגות אחת.
חיים כץ: אנחנו נצביע על ההסתייגות של גפני.
חיים כץ: גפני ביקש שכל ההצמדות של החוק הזה יהיו צמודות למדד "שמחת הקהילה" או למדד "הקהילה" שמתפרסם פעמיים בשנה.
חיים כץ: אולי הוא יותר טוב ב-1%, אבל זה המדד שנכי צה"ל צמודים אליו.
חיים כץ: אולי הוא יותר טוב ב-1%, אבל יש בעיות בעדכונים ובהצמדות.
<גליה מאיר-אריכא: הבעיה שהוא מתפרסם באופן רטרואקטיבי - - -
חיים כץ: כן, אני לא חושב שזה צריך להיות, בייחוד לאנשים האלה, כדי שלא ידחו להם את הכסף בחצי שנה.
חיים כץ: הם יקבלו אפילו 1% פחות, אבל יקבלו בזמן.
חיים כץ: מי נגד ההסתייגות של גפני, ירים את ידו.
חיים כץ: נגד ההסתייגות – פה אחד
חיים כץ: כל חברי הכנסת שנמצאים פה, והם חמישה במספר – את מחליפה את עדי קול - - -
יפעת קריב: לא ציינתי את זה, סליחה.
חיים כץ: הפילו את ההסתייגות של גפני.
חיים כץ: נעבור הלאה.
<נעה בן שבת: הסתייגות נוספת היתה של חבר הכנסת מיקי רוזנטל, חבר הכנסת מרגי וחברת הכנסת אורלי לוי-אבקסיס.
<נעה בן שבת: היו שלוש הסתייגויות.
<נעה בן שבת: נתחיל עם ההסתייגות שהתייחסה ליוצאי גרמניה שלא תבעו, הם לא רצו לתבוע מנימוקים אידיאולוגיים.
חיים כץ: 300 איש.